Sirkuspelle Hermanni

**Sirkuspelle Hermanni** oli TV2:n Pikku Kakkoselle vuosina 1978–1988 tehty lastenohjelmasarja. Sen pääosaa Pelle Hermannia esitti Veijo Pasanen. Sarjan käsikirjoittaja oli Simo Ojanen. Ohjelman tunnusmusiikkina oli Johann Strauss vanhemman *[[Radetzky-marssi]]* posetiivilla soitettuna. Loppumusiikkina taas oli yleensä Giuseppe Verdin ”Alasinkuoro” oopperasta *[[Trubaduuri (Verdin ooppera)|Trubaduuri]]*, samoin posetiivilla soitettuna.  

Pelle Hermannin hahmon on suunnitellut pukusuunnittelija Riitta Riihonen, maskeerauksen Sinikka Hursti ja lavastuksen Marjaana Pirskanen.

2020-luvulla televisio-ohjelman pohjalta tehtiin kaksi elokuvaa.

## TV-sarja
Ohjelman ympäristönä on kuvitteellisen *Sirkus Hepokatin* työntekijöiden majoitusalue, Pelle Hermannin puinen asuntovaunu vieressään *Taikuri Maxin* (Mauri Saikkonen) asuntoauto (Renault Goélette). Hermannin ja Maxin lisäksi sarjassa esiintyviä muita hahmoja ovat Pelle Hermannin *Äitiliini* (Raili Veivo) ja ikuinen ihastuksen kohde ennustajaneiti *Sylvia* (Marjatta Rinne), jota Hermanni yritti kosia lukuisia kertoja sarjan aikana. Erikoispiirteenä ohjelmassa Hermanni on kuulevinaan tv-ruudun toiselta puolen välittyviä katsojien kommentteja ja ”keskustelee” nimeltä mainiten nuoren katsojakuntansa kanssa. Pelle Hermanni päivitteli usein asioiden tilaa sanomalla: "Voi änkeröinen!” Pelle Hermannin rekvisiittaan kuului myös näköpuhelin, pirisevä herätyskello Vekkari, ilmassa leijaileva käkättävä karttakeppi Kepakko ja kälkättävä lehmänkello kälkätin. 

Pelle Hermanni vieraili Karvakuonot-sarjassa vuonna 1981 jaksossa Laivakoirat lossilla. 

Näyttelijä Veijo Pasasen kuoltua ohjelmasarjan jatkoksi tehtiin vielä sarjat *Äitiliini* (1989–1990) ja *Oppisopimuspelle Niko* (1992–1995), jota esitti Tommi Auvinen. Myös ne olivat Simo Ojasen käsikirjoittamia.

*Sirkuspelle Hermannin* jaksoja leikattiin joskus 2000-luvun alussa lyhyemmiksi, jotta ne mahtuisivat paremmin Pikku Kakkosessa niille tarkoitetuille ohjelmapaikoille. Alun perin jaksot kestivät 16–17 minuuttia, mutta leikkausten jälkeen niiden kestoksi vakiintui 15 minuuttia. Aiheesta nousi hetkellisesti kohu vuonna 2013, kun jaksojen leikkaamisen epäiltiin johtuneen ohjelman hidastempoisuudesta.

## Elokuvat
Heinäkuussa 2021 uutisoitiin, että Pelle Hermannista tehdään elokuva. Elokuvan ohjasi Timo Koivusalo, ja se sai ensi-iltansa syyskuussa 2022. Hermannin roolissa nähdään Vesa Vierikko. Muissa rooleissa nähdään Martti Suosalo, Hannu-Pekka Björkman, Iina Kuustonen, Minttu Mustakallio sekä Helena Vierikko. Elokuva sai jatko-osan *[[Pelle Hermanni ja hypnotisoija]]* joulukuussa 2023.

## Tuotantokaudet
### 1. tuotantokausi (1978–1979)

### 2. tuotantokausi Hermannin pellekoulu (1979–1981)

### 3. tuotantokausi (1981–1982)

### 4. tuotantokausi Hätäapu Hermanni (1983–1984)

### 5. tuotantokausi Hermannin ystävät (1985)

### 6. tuotantokausi Hermannin arkipäivää (1986–1987)

### 7. tuotantokausi Hermanni satuilee (1988)

### Extra-jakso

### Elokuvat

## Rooleissa
* Veijo Pasanen – Sirkuspelle Hermanni
* Marjatta Rinne – Ennustajatar Sylvia, Vierasmaalainen
* Mauri Saikkonen – Taikuri Max, Vankikarkuri, Keksijänero Do Re Mi van Ampeeri 
* Matti Viironen – Apupelle Matmanni 3. tuotantokausi/Apupelle Matias 7. tuotantokausi
* Outi Pasanen – Tanssityttö
* Maija-Liisa Majanlahti – Voimanainen
* Raili Veivo – Äitiliini
* Esko Raipia – Sirkustirehtööri Juuso
* Pekka Lukka – Humpuukikauppias
* Tenho Saurén – Poliisi
* Antti Seppä – Sirkustarkastaja
* Pentti Järventie – Palopäällikkö
* Nina Majaniemi – Raminalle
* Kimmo Puurunen – Pyörätaiteilija
* Leo Frilander – Taikuri
* Nuokun Sirkus – Jonglöörit, Trampoliinitaiteilijat, Pellet
* Ahti Haljala – Isoisä
* Inga Sulin – Elävä laulukirja
* Terhi Virvalo, Outi Rantala – Tanssijat
* Riina Oksjoki, Sanna Oksjoki – Tanssijat, Tanssitytöt
* Matti Rasila – Rumpali
* Ahti Jokinen – Työtön mies
* Eila Roine – Rouva pääsiivooja Ellu

## Lähteet

## Aiheesta muualla
* Sirkuspelle Hermanni. Yle Elävä arkisto 5.5.2010.
* Sirkuspelle Hermannista tuli koko kansan suosikkipelle. Yleisradio 9.9.2021.